section_heading: Videospot
paragraph_text: Videospot singla snimljen je tijekom trodnevnog perioda u španjolskom gradu Barcelona na Piscina Municipal de Montjuïc, pod redateljskom palicom Bailliea Walsha. Videospot se otvara scenom mušlkarca koji uskače u bazen za plivanje s daske za skakanje, gdje se jasno vide neboderi Barcelone. Nakon što muškarac izađe iz bazena, videospot se fokusira na Minogue, koja je na prepunom rubu bazena zajedno s muškarcima i ženama odjevenim u kupaće kostime. Ona je na plavom ručniku, u bijelom kupaćem kostimu i Balenciaga mini haljini. Kosa joj je raspuštena. Tijekom videospota puštaju se scene Minogue iz ptičije perspektive dok pjeva pjesmu, odjevena u isto. Videospot se završava s Minogueinim očima prekrivenim plavom poluprozirnom maramom.